CELEX: 62008TN0044
Language: el
Date: 2008-01-24 00:00:00
Title: Υπόθεση T-44/08: Προσφυγή της 24ης Ιανουαρίου 2008 — Shetland Islands Council κατά Επιτροπής

26.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 107/27
            
         Προσφυγή της 24ης Ιανουαρίου 2008 — Shetland Islands Council κατά Επιτροπής
   (Υπόθεση T-44/08)
   (2008/C 107/46)
   Γλώσσα διαδικασίας: η αγγλική
   Διάδικοι
   
      Προσφεύγον: Shetland Islands Council (Lerwick, Ηνωμένο Βασίλειο) (εκπρόσωποι: E. Whiteford, Barrister, R. Murray, Solicitor και R Thompson QC)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Το προσφεύγον ζητεί από το Πρωτοδικείο:
   
               —
            
            
               να ακυρώσει τα άρθρα 1, παράγραφος 2, 3, 4 και 5 της αποφάσεως και
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Το προσφεύγον είναι δημόσια αρχή η οποία κατέβαλε ενισχύσεις στον τομέα της αλιείας δυνάμει δύο γενικών μέτρων ενίσχυσης, με τίτλο «Ενίσχυση στη βιομηχανία αλίευσης και μεταποίησης» και «Ενίσχυση στον κλάδο της ιχθυοκαλλιέργειας», οι οποίες συνίσταντο σε διαφορετικών ειδών μορφές καθεστώτων ενισχύσεων. Ένα από τα καθεστώτα αυτά ήταν το Καθεστώς ενισχύσεων σε νέους μετόχους. Η Επιτροπή έκρινε ότι η ενίσχυση που χορηγούσε το Ηνωμένο Βασίλειο βάσει του καθεστώτος αυτού ήταν ασυμβίβαστη με την κοινή αγορά, καθόσον αφορούσε ενίσχυση που χορηγήθηκε για την απόκτηση για πρώτη φορά μεριδίου σε μεταχειρισμένο αλιευτικό σκάφος.
   Με την προσφυγή του, το προσφεύγον ζητεί τη μερική ακύρωση, δυνάμει του άρθρου 230 ΕΚ, της αποφάσεως της Επιτροπής C 39/06 (πρώην ΝΝ 94/2005), της 13ης Νοεμβρίου 2007, σχετικά με το Καθεστώς ενισχύσεων σε νέους μετόχους που εφάρμοσε το Ηνωμένο Βασίλειο. Ειδικότερα, το προσφεύγον ζητεί την ακύρωση των άρθρων 1, παράγραφος 2, 3, 4 και 5 της προσβαλλομένης αποφάσεως για τους ακόλουθους λόγους:
   
               (1)
            
            
               Η Επιτροπή υπέπεσε σε νομικό σφάλμα κρίνοντας ότι δεν συμβιβάζονταν με την κοινή αγορά και ότι έπρεπε να επιστραφούν όλες οι ενισχύσεις που χορηγήθηκαν για την απόκτηση για πρώτη φορά μεριδίου σε μεταχειρισμένο αλιευτικό σκάφος·
            
         
               (2)
            
            
               Η Επιτροπή υπέπεσε σε νομικό σφάλμα κρίνοντας ότι η ανάκτηση των ενισχύσεων αυτών ήταν συμβατή με:
               
                           (α)
                        
                        
                           το άρθρο 14, παράγραφος 1, του κανονισμού (ΕΚ) 659/1999 του Συμβουλίου (1) και
                        
                     
                           (β)
                        
                        
                           τις γενικές αρχές περί ασφάλειας δικαίου, προστασίας της δικαιολογημένης εμπιστοσύνης και ίσης μεταχείρισης.
                        
                     
         
      (1)  Κανονισμός (ΕΚ) αριθ. 659/1999 του Συμβουλίου για τη θέσπιση λεπτομερών κανόνων εφαρμογής του άρθρου 93 της συνθήκης EΚ (ΕΕ L 83, 1999, σ. 1).